Държавен вестник, бр. 99, 2025 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  99
комисията я изпраща по компететнтност 
съобразно правомощията им по регламента.
(2) Въз основа на постъпила жалба или 
служебно председателят на комисията, съот­
ветно председателят на Съвета за електронни 
медии определя длъжностни лица, които да 
извършат предварителна проверка за наличие 
на обосновано предположение за извършено 
нарушение и определят срока и обхвата на 
проверката.
(3) За извършената предварителна проверка 
длъжностните лица по ал. 2 изготвят доклад 
до председателя на съответния орган по ал. 2.
(4) Въз основа на доклада по ал. 3 съот­
ветният орган по ал. 2 с решение:
1. образува производство за установяване на 
нарушение на Регламент (ЕС) 2022/2065, или
2. прекратява предварителната проверка.
(5) Решението по ал. 4, т. 1 се съобщава 
на проверяваното лице по реда на Админист­
ративнопроцесуалния кодекс или се връчва 
при извършването на проверката на място.
Чл. 323д. (1) Съответният орган по чл. 323г, 
ал. 2 с решение може да спре започнато 
производство, когато произнасянето му е 
обвързано от решаване на въпрос или спор 
от компетентността на друг орган.
(2) Решението по ал. 1 подлежи на обжал­
ване по реда на чл. 323с, ал. 4.
(3) Производството се възобновява с ре­
шение – служебно или по искане на страна, 
когато отпадне основанието за спирането му. 
Чл. 323е. (1) Не се образува производство, 
а образуваното производство се прекратява 
с решение на сезирания орган по чл. 323г, 
ал. 2, когато:
1. той не е компетентен да се произнесе; 
2. е изтекла давността по чл. 323ж;
3. доставчикът на посреднически услуги 
предложи да поеме ангажименти съгласно 
чл. 51, параграф 2, буква „а“ от Регламент (ЕС) 
2022/2065 и съответният орган по чл. 323г, 
ал. 2 одобри предложението. 
(2) В случаите по ал. 1, т. 1 сезираният 
орган препраща цялата преписка на съответ­
ния компетентен орган и уведомява за това 
лицето по чл. 323г, ал. 1.
Чл. 323ж. (1) Давността за нарушения по 
Регламент (ЕС) 2022/2065 е три години, за 
което съответният орган по чл. 323г, ал. 2 
следи служебно.
(2) Давността започва да тече от деня на 
извършване на нарушението, а в случай на 
продължавано нарушение – от деня, в който 
нарушението е преустановено.
(3) С образуването на производство за ус­
тановяване на нарушение давностният срок 
по ал. 1 се прекъсва.
(4) По време на производството и до вли­
зането в сила на решението на съответния 
орган по чл. 323г, ал. 2 давност не тече.
Чл. 323з. (1) Длъжностните лица по чл. 323в 
при проверката за установяване на нарушение 
имат правомощията по чл. 51, параграф 1 от 
Регламент (ЕС) 2022/2065, както следва:
1. да влизат в помещения и обекти на 
лицата по чл. 51, параграф 1 от Регламент 
(ЕС) 2022/2065;
2. да преглеждат документи и записи, свър­
зани с дейността на лицата по чл. 51, параграф 
1 от Регламент (ЕС) 2022/2065, включително 
на търговски или счетоводни документи, не­
зависимо от носителя, на който са съхранени;
3. да получават на хартиен или електронен 
носител копия или извлечения от документи, 
независимо от носителя, на който се съхра­
няват, както и други доказателства;
4. да получават достъп до всички видове 
информационни носители, включително сър­
въри, достъпни чрез компютърни системи или 
други средства, намиращи се в проверяваните 
помещения;
5. да снемат устни и/или писмени обяснения 
от лицата по чл. 51, параграф 1 от Регламент 
(ЕС) 2022/2065 за обстоятелства, свързани с 
предмета и целта на проверката на място.
(2) Устните обяснения на място се снемат 
и протоколират от най-малко две длъжностни 
лица по чл. 323в.
(3) Протоколът се подписва от лицето, от 
което са снети обясненията, и от длъжност­
ните лица по чл. 323в.
(4) В случаите, когато лицето по ал. 1 от­
каже да даде обяснения, се съставя протокол, 
който се подписва от длъжностните лица по 
чл. 323в.
(5) Проверяваните лица са длъжни да 
оказват съдействие на длъжностните лица 
по чл. 323в при осъществяване на техните 
правомощия.
Чл. 323и. (1) Комисията може с мотивирано 
решение да отправя искане до доставчиците 
на посреднически услуги за предоставяне на 
информация по чл. 51, параграф 1 от Регла­
мент (ЕС) 2022/2065. Искането трябва да бъде 
пропорционално и обосновано.